डीजीपी ने पंचकूला में संवाददाताओं से कहा कि पुलिस हनीप्रीत और आदित्य इंसां एवं पवन इंसा जैसे डेरा के प्रमुख पदाधिकारियों को पकड़ने के प्रयास कर रही है। उन्होंने कहा, ‘‘हमने उनका पता लगाने के लिए विभिन्न जगहों पर पुलिस टीमें भेजी हैं।’’ संधू ने इन खबरों को बकवास करार दिया कि हनीप्रीत नेपाल भाग गई हैं। उन्होंने कहा, ‘‘हमें हनीप्रीत, आदित्य और पवन इंसां को जल्द गिरफ्तार करने की आशा है।’’ एक सवाल के जवाब में उन्होंने कहा कि पुलिस को ऐसा कोई इनपुट नहीं मिला है कि हनीप्रीत के जीवन पर कोई खतरा है।